als_Latn dik_Latn sag_Latn
Ferizaj.05.06.2017. Në kuadër të tubimeve parazgjedhore nëndega e -I-rë e LDK-së ka mirëpritur dje kryetarin e degës së LDK-së në Ferizaj i cili njëherit është edhe kryetar i komunës së Ferizajt, Muharrem Svarqën, bashkë me kandidatët për deputetë nga koalicioni LDK-AKR-Alternativa. Në mesin e simpatizantëve u pa një mobilizim dhe shpresë për korrjen e fitores së madhe.
Kandidatët për deputetë dhe kryetari Svarqa garantuan se me votën për këtë koalicion e nesërmja do të ndryshojë për të mirë.” Sa më shumë vota për këta njerëz aq më shumë shpresë për shtet të fortë” ka thënë Svarqa
Nga takimet e gjera me elektoratin edhe kandidati nga lista e AKR –së i cili njëherësh është edhe kryetar i degës së AKR-së në Ferizaj Labinot Tahiri vlerësoi nivelin e përgatitjeve për mbështetjen e këtij koalicioni. Ai pohoi se ka gjetur një mikpritje të madhe në LDK-në e Ferizajt dhe sipas tij vota për njerëz që punojnë bashkë është garanca më e mirë se suksesi nuk do të mungojë.
als_Latn als_Latn als_Latn